Christians Kjeller

De Unevnelige
2022-12-28 18:00 - 2022-12-29 01:00 (Europe/Oslo) | Christians Kjeller, Kirkegata 10, Kongsberg, Viken, 3616, Norway
De Unevnelige omtales av mange som Norges morsomste live-band. Med fengende egenproduserte låter skaper de alltid ellevill stemning.
Til Kongsberg er vi så heldige at de får med seg som super guest star: Ex-trommis i Mayhem: Torben Grue!
Gjør deg gjerne litt bedre kjent deres siste singel Caramelita her: youtu.be/erReql41eF4
Og deres livealbum på Spotify her: open.spotify.com/album/3Mvg1UpJd2JPkHyRK7kuZx?si=xVCQnnpPRgq4WF_2n-FB-A&dl_branch=1
Noen live live-klipp fra deres gig på Herr Nilsen her youtu.be/yVl6zup6Ojc

Roosterhouse Gumbo Band - Blues
2023-03-25 18:00 - 23:00
RoosterHouse Gumbo Band ™ ble startet i 2012. Da ble ca 170 år med aktiv musikkglede forenet. En av de første spillejobbene var som jamverter på Bellmann Pub, Notodden Bluesfestival. Bandet har vært verts band for den offisielle bluesjam’n der hvert år siden. Ellers har vi spilt på diverse bluesklubber. puber/kroer og noen mindre festivaler. Colorline ́s bluescruise til Kiel, som jamverter igjen, var et høydepunkt i 2017. Vi var også jamverter for Drøbak Havnefestival i 2018.
Bandet spiller en gumbo av blues stilarter. Entusiasme, glede og kjærlighet til musikken ligger alltid bak det vi gjør. Bandet holder til i Holmestrand, Hof og Kongsberg.
“Rowanberry Red” Bjørn Rønneberg; vokal/orgel/munnspill/gitar/cbg/piano m.m. har tidligere spilt med bla Blues Enough, Undercover Blues Band, A Few, Red Band og Henhouse Band.
“Dr. With”, Sverre With; Gitar. Han har tidligere spilt med bla Svelvikstrømmen Blues Band, Blues Enough, Elin & the Blue Boys og Blues Believers . Dr. With er en svært allsidig og lidenskapelig gitarist!!!
“fessor Kristiansen”, Jon Kristiansen; Bass. Han har tidligere spilt med bla. Blues Enough, Elin & the Blue Boys, Blues Believers og Blues in a Cop.
“The rhythm and gambler man”, Jørn Olafsen; Trommer. Han har tidligere spilt på hest!, Nødblues, Soul of fire, Steff Nevers og Blues Believers. Han er også fast trommis i The Mule Company.
«Hawker» , Gjermund Hawkerud Piano , vokal, gitar. Kjent fra Hawker Blues & Boogie Band. Nå nyeste medlem av RoosterHouse Gumbo Band. Suveren boogie pianist!!! Hold på hatten!!!!!!
Billetter: https://tikkio.com/tickets/36109-roosterhouse-gumbo-band-blues

SPIDER - Klassisk hard Rock
2023-04-22 18:00 - 23:00
I hele 20 år har SPIDER gledet publikum med sin dedikerte formidling av klassisk hard rock. Her serveres låter fra sjangerens fødsel og storhetstid. I reportoaret finnes blant annet Led Zeppelin, Deep Purple, Whitesnake, Black Sabbath, Dio, Thin Lizzy, Rainbow, Iron Maiden, Kiss og Gary Moore.
Bandmedlemmene har en bred katalog av plateutgivelser bak seg, og tung sceneerfaring fra inn og utland. Her kan man forvente solide leveranser i alle ledd.
Fra hylende vokal, gnistrende gitarer, dundrende bass og forrykende trommer. Vel møtt til en helaften med et knippe av hard rockens juveler.
Besetningen består av:
Jan Thore Grefstad – Vokal
Håkon Kyllingmark – Gitar / vokal
Frode Kolbu – Gitar
Tor Olav Seltveit – Bass
Geir Kåre Mykland – Trommer
Billetter: https://tikkio.com/tickets/36110-spider-klassisk-hard-rock

Notodden Blues Band
2023-06-17 18:00 - 23:30
Notodden Blues Band er tilbake med plateslippskonsert.

EBERSON
2023-07-05 21:00 - 23:00
Tettsittende driv og kryssende sjangerallianser når far Jon Eberson og datter Marte Eberson slår sine musikalske hoder sammen!
I bandet EBERSON møter vi et musikalsk destillat som avspeiler Jon og Marte Ebersons mangfoldige musikalske erfaring: Fra Jazzpunkensemblet til Highasakite, fra Moose Loose til Hedvig Mollestad – og mye mer!
Jon Eberson har vært en helt sentral musiker i norsk jazz og jazznær musikk i snart 50 år. Han ledet det legendariske Jazzpunkensemblet, han spilte med Radka Toneff, han gjorde stor suksess med sitt band Jon Eberson Group. Hvem husker vel ikke Jive Talking!. Det er et stort sprang derfra til Mind the Gap med Paal Nilssen-Love og Bjørnar Andresen, men det viser tydelig hvor allsidig han er, og han gjør alt med en like selvfølgelig dyktighet.
Han har i de seinere åra hatt et svært utbytterikt samarbeid med sin datter Marte Eberson, og sammen har de gitt ut to kritikerroste plater under navnet Eberson. Marte bringer med seg erfaring fra ulike sjangre. Hun har reist verden rundt som tidligere medlem i popbandet Highasakite. Hun har bandet Löv, med Øystein Skar og Martin Halla, spilt duokonserter med Ane Brun, og har de siste årene spilt mye med gitarist Hedvig Mollestad.
Om den siste plata til Eberson, Between Two Worlds, skriver Arild R. Andersen på Jazz i Norge: «Bass, perkusjon og trommer er motor i forestillingen, for et tettsittende driv av eksklusivt merke.» Og han avslutter med at det er «et ujålete album. Et prosjekt som vinner ved utvidet samvær. Et sted der jazz, pop og rock inngår allianser og gjør seg lekre for hverandre».
I bandet Eberson finner vi også to etablerte jazzmusikere fra Kongsberg, nemlig Morten Qvenild på tangenter og Axel Skalstad på trommer. Velkommen til en kraftfull affære på Christians kjeller!
Jon Eberson – gitar
Marte Eberson – keyboards
Jo Berge Myhre – bass
Morten Qvenild – tangenter
Axel Skalstad – trommer

D’SOUND
2023-07-06 22:30 - 2023-07-07 00:00
Lyden av 90-tallet!
I 2022 var det 25 år siden D’Sound ga ut sitt suksessalbum «Spice Of Life» som inneholdt en mengde hits, som blant annet «Smooth Escape», «All I Wanna Do» og «Real Name». Albumet var ikke bare en milepæl for norsk R&B, men også starten på en lang og suksessrik karriere i inn- og utland.
Bandet har gjennom et kvart århundre vært kjent som et av landets mest solide liveband med ypperste kvalitet i alle ledd. Sommeren 2023 spiller de live med originalbesetningen Simone Eriksrud, Kim Ofstad og Jonny Sjo.
Siden midten av 1990-tallet har Spellemann-vinnerne i D’Sound vært en viktig drivkraft i norsk popmusikk. De tre originale medlemmene Kim Ofstad, Jonny Sjo og Simone Eriksrud har ikke bare stått bak seks album og en lang rekke hits de selv har gitt ut, men de har også vært bakmenn til mange suksesser.
Vi ser frem til en herlig sommerkveld i bakgården på Christians kjeller med sløye rytmer og et etterlengtet gjenhør med et av 90-tallets viktigste norske album!
Ekstra nattavganger med VY:
Det settes opp ekstra bussavganger mellom Kongsberg og Drammen/Oslo, og Kongsberg og Notodden. For mer info se under transport her eller på Vy.no

Caravan Joe
2023-08-26 21:00 - 23:00
Alias Petter Baarli : -en gitar, ett trommesett og en stemme – blir det råeste og mest seriøse blues-one-man-bandet du har opplevd.
Ung mann med mye sjel; musikken har røtter fra gammel blues, rock, soul og bluegrass.
Caravan Joe har gitt ut flere plater, varmet opp for bl.a Raga Rockers (som attesterte med «Fett!»), og en rekke andre, samt mange mil med egne konserter på festivaler og scener landet på langs og vel så det.

Denne gangen tar han turen til oss på Kongsberg!

Noen muligheter for prøvelytting:
Spotify: http://open.spotify.com/artist/3QGU5zjPXcG8Rp3OsRwPlo…
Facebook: m.facebook.com/caravanjoe/?paipv=1
Instagram: www.instagram.com/caravan_joe/

Reloaded - Norge
2023-09-23 21:00 - 23:00
Reloaded så dagens lys i mai 2012 i forbindelse med vokalist/låtskriver Heidi Kvalholm Blåsmo sin deltagelse i The Voice 2012. Med bandet sitt samlet Heidi fem meget dyktige og erfarne musikere. Alle med lange meritt-lister. Bandet har opplevd et ras av musikk-priser og topp-plasseringer i inn- og utland.
Gitar: Hans Trasti Isaksen og Tore Præsteng Thuen
Bass: Tony Caddle
Keyboard: Jarle Børresen
Trommer: Rune Erling Pedersen
Noen er født med blues og soul i hjertet, og Heidi Blåsmo er en av dem. Som det fyrverkeriet Heidi er passer hennes råe bluesrock som hånd i hanske.

Noen muligheter for prøvelytting:
https://www.facebook.com/Reloadednorway/videos/582996868773481/
https://www.facebook.com/Reloadednorway/videos/2330823863823226/
https://www.facebook.com/Reloadednorway/videos/419612352325566/

Lochlann (Irsk)
2023-11-11 21:00 - 23:00
I januar fylte Lochlann, som en-manns band ved Petter Fuhre, kinoen og Kjellern i anledning film-premieren på «The Banshees of Inesherin».
Til så stor suksess at Petter kommer tilbake med (bank i bordet) hele trioen.
Lochlann er en «irsk» trio som dykker dypt i den irske folkemusikken, slik den oppleves i en intim pub i en liten landsby langs Irlands forblåste atlanterhavskyst.
Det blir jigs. Det blir reels. Det blir kjente seidelsvingere der alle kan kauke med. Og det er ikke lange spranget over til skotsk og engelsk trad, ei heller til amerikansk bluegrass, eller en sjanti fra New Zealand.
Hva med en gudbrandsdalsvals, telemarkspringar eller halling?
Greit det. Uansett: The craic will be great! … og du vil ikke klare å sitte stille.

Årets juleøl smaking!
2023-12-06 19:00 - 20:00
Da er det på tide å smake på et utvalg av årets Juleøl!
Arrangementet vil ta circa en times tid og koste kr 320,- pr pers.
Påmeldingsskjema finner du på:
https://opsahlgarden.no/pamelding-juleolsmaking/

Romjulskonsert: Heavy Touch (70-talls rock)
2023-12-28 21:00 - 23:30
Heavy Touch leverer de grommeste låtene fra 70-tallsrocken
De aller fleste har et forhold til 70-tallsrock og band som leverte kanskje noe av det viktigste grunnlaget for det som i dag er definert som rock, hardrock og heavy metal.
Heavy Touch startet som en ide i 2014. Ønsket var å bringe herlig 70-tallsrock ut til folket. Kanskje er det låter du aldri rakk å høre fra ditt favorittband, kanskje du er født for seint, eller kanskje du tilhører en av de som simpelthen elsker herlig rock.
Når Heavy Touch går på scenen, inviteres det til fest, og publikum får servert den ene hit’n etter den andre. Det er full trøkk fra første til siste låt.

Raindogs: Celebrating Tom Waits
2024-01-27 21:00 - 23:00
Tom Waits er en kompromissløs kunstner som skaper et unikt musikalsk univers og gir en poetisk stemme til tapere, uteliggere, horer og andre skakkjørte eksistenser som har havnet på samfunnets skyggeside.
Den legendariske artistens musikk kanaliseres gjennom Ole Johnny Stenslands fantastiske stemme og Ole Jonas Storlis utrolige traktering av klaviaturet.
Radarparet fremfører sangene hans med en energi, innlevelse og sjel, som kan få publikum til å tro at det er sjefen sjøl som buldrer fra scenen.
Raindogs tolker Tom Waits på en måte som ingen andre gjør.
Dette er en lyttekonsert.

The Mule Company (bluesrock)
2024-02-17 21:00 - 23:30
The Mule Company er et Bluesrock Band fra Kongsberg som spiller låter i utvalg fra rockens gullalder.
Det er etablert tradisjon med én spesiell, og alltid like populær konsert hvert år.
Oftest med et dedikert tema og spesielt inviterte gjeste-musikere. Mer info vil følge!

Jensens Big Bad Blues Band
2024-03-16 21:00 - 23:00
Jensens Big Bad Blues band er et lite band med mye lyd og store ambisjoner. Grunnbesetningen består av Jens Jensen Nystein på gitar og vokal, Synne Marie Haugen på vokal, Cato Engstad på hammondorgel, Kenneth Sommerseth på gitar, Svein Skjerstad på bass og Simen Astad Hyllene på trommer. Det er slett ikke uvanlig at besetningen vokser i løpet av konserten. Prosjektet så dagens lys i 2019 på Notodden Bluesfestival og har siden spilt så mange konserter som lovlig. Publikum kan forvente seg egenkomponerte perler som «Feil» og «Sus og dus» så vel som kjente udødelige bluesklassikere.

Spoonfull of Blues
2024-04-13 21:00 - 23:00
Spoonful of Blues -er med sine fengende låter og rocka bluesuttrykk etablert som et av Norges mest populære bluesband. Den siste plata «Songs From Notodden Norway» har fått knallgode anmeldelser i inn-, og ikke minst, utland.
Da alt skulle være bare glede, slo tragedien ned som en bombe da gitarist Morten Omlid døde -samme dag som albumet kom på markedet.
Spoonful of Blues holdt en magisk minnekonsert for Morten Omlid i Drammen rett før jul. Spoonful har hentet inn Jens Fjelle og Øystein Ytterbø som gitarister, begge tidligere gitarelever av Morten.
Nå turnerer bandet med disse to gitaristene som erstatning for Morten Omlid. Det gir bandet et friskt og fyldig lydbilde, og både gamle og nye Spoonful-låter fremstår som sikre publikumsvinnere.
Det er nå to tiår siden bandet debuterte med sin første plate Three Car Garage. På samme tida spilte de som aller første Bluesband på Christians Kjeller.
De legger alltid sjela si i at folk skal ha en uforglemmelig opplevelse på sine konserter.
Ikke gå glipp av dette bandet nå heller:
Jostein Forsberg: vokal, munnspill
Eskil Aasland: trommer, vokal
Tony Caddle: bass
Øystein Ytterbø: gitar, vokal
Jens Fjelle: gitar, vokal

Ølsmaking med sliders
2024-04-24 19:00 - 20:00
Ølsmaking med 4 utvalgte «sliders». Det blir servert fem smaksøl hvorav en er «velkomst» øl påfulgt av unike sliders tilpasset hver type øl.
Pris er kr. 595.-pr. pers.
Samtidig får man artige historier om vårt bryggeri, om ølet og ølets historie.
Påmelding nødvendig og bindende:
post@opsahlgarden.no , innen Tirsdag 16 April.

Audun Haukvik
2024-04-27 21:00 - 23:00
Audun Haukvik vender tilbake til Christians Kjeller.
Denne gangen uten band, kun med sine gitarer og ikke minst stemmen.
Ryktene vil ha det til at Audun er på vei tilbake til litt mer i blueslandskapet.
Ingen inngangspenger i døra, men Vipps gjerne til Audun. Da er vi sikre på at han vil komme igjen!

By-jubileums sommerkonsert m/Reidar Larsen og 2020 Vision
2024-06-15 18:00 - 23:30
Kongsberg Rock- og Bluesklubb arrangerer den første av sine «Kongsberg Byjubileum» sommerkonserter.
Det blir Blues og det blir Rock! 2 konserter for én billett!
kl 20:00 Reidar Larsen og Hjemmelaget Norges Blueskonge
Kl 22:00 2020 Vision Kongsberg & Notoddens destillerte 80 talls-rockere
REIDAR LARSEN – 2024 – nytt album & ny konsertsesong
Med «Hjemmelaget» som kjerneband (Arne R Skage – gitarer; Roald Brekke – bass; Atle H Strøm – trommer) levérte Mr. Blues et nytt norskspråklig studioalbum i mars. På plata medvirker også et knippe musikervenner som gjester på forskjellige sanger, med dobro, munnspill, trekkspill og blåserekke. Reidar har i mange år blandet forskjellige elementer fra bluesens lange historie, i tillegg til biter fra gospel, cajun, country, jazz & rockhistorien, inn i sin egen musikalske «blandingsdeig». For noen er dette muligens «helligbrøde», mens det for Reidar er en naturlig personlig utvikling ut fra eget geografisk og historisk utgangspunkt.
17. mai 1970 var det stor ungdomsfest i Stavangers storstue, Atlantic Hall. På scenen sto Reidar Larsen med sitt Philicorda GM751 orgel i bandet Evil Sect (tøft skulle det være…) og spilte aktuelle låter fra artister som Eric Burdon & The Animals, Aynsley Dunbar Retaliation og Tony Joe White. Pianotimer fra sjuårsalderen og halvannet år med ungdomsskolebandet Fidibus var bakgrunnen. Derfra har det bare rullet videre for Larsen, både som bandmedlem i halvt legendariske band som Nurk Twins, Stavangerensemblet og Smalhans, og med egne solo- og bandprosjekter hvor blues har vært hovedingrediensen.
I dag regnes Reidar som en av bærebjelkene og veteranene i norsk blues, med utallige opptredener på klubber og festivaler i inn- og utland (særlig USA og England), 15 egne plateutgivelser (en Spellemannpris, tre gullplater), plateutgivelser med band som Stavangerensemblet og Smalhans og om lag 100 større og mindre bidrag på andre band og artisters utgivelser.
2020 VISION
Bak navnet 2020 Vision står revitaliserte rockere fra Notodden og Kongsberg i all sin prakt. I euforisk flørt med amerikansk 80 talls stadion rock leveres egenkomponerte låter på løpende bånd!
Det har blitt noen år siden de trådte ut av manesjen, men de sa aldri farvel. Og er en nå engang sirkushest så lengter en tilbake til «flomlyset og sagflisa».
Bandet består av kjente skikkelser i musikkbyene Notodden og Kongsbergs musikermiljø. Som i tillegg til en god håndfull med plateutgivelser i bagasjen, har flere tiår med konserter land og strand rundt med deres forskjellige konstellasjoner. Verdt å nevne: High Hopes, Up to fly, The Boots Band, Paganize, 7th Helleven, Winterstrain, The Steve Cooling Band og selvsagt Notoddens egne småttegendariske rock’n roll konger – Spider.
Geir Helge Fredheim Vokal, Thomas Rokne Gitar, Stefan Langfors Bass, Jan-Fredrik Heier Keys, Pål Gunnar Eie Gitar, Jarle Havrås Trommer, Elisabeth Moen Petterson og Anne Lene Nordbø kor.
www.facebook.com/share/v/FZYATu1R8Jy4KRod/?mibextid=KsPBc6
www.facebook.com/share/v/fnNxJy7cgGQ8EJza/?mibextid=KsPBc6

Rita Engedalen
2024-07-04 21:30 - 23:00
Norges bluesdronning Rita Engedalen er tilbake med sitt nye album som gir oss en blanding av høy gåsehudfaktor og smittende rockefot.
Artisten fra Jondalen i Kongsberg ble nominert til Spellemannsprisen for soloplaten «Sun will come». Albumet består av ti selvkomponerte sanger som Rita med band framfører på sitt særegne og personlige vis.
Rita beskrives ofte som en musiker og utøver med en unik tilstedeværelse, som treffer publikum «rett i sjela» med sine ærlige tekster, sterke melodier og sin kraftfulle og følsomme stemme.
«Sun Will Come» er en sterk bluesplate som favner et bredere musikalsk spekter enn artistens fem tidligere solo-utgivelse. Albumets musikalske uttrykk viser Sør-statenes ulike blues-landskap med en spesiell forkjærlighet for den unike og rytmiske Hill Country Bluesen. Men her er også gospel, roots- og folk music, drivende rock, og det vare og nære sterkt tilstede.
Plata inneholder samfunnsaktuelle og personlige tekster, og første kuttet «Let’s Go Down and Pray» fremføres akustisk av gitarist Morten Omlid og Rita Engedalen. Sammen skaper de magi og assosiasjoner til folkemusikk, samtidig som de er klart innenfor bluesbegrepet.
Ritas Engedalens sterkt personlige låt «I´m Changed» løftes til nye høyder i en nyinnspilling med Nils Petter Molvær på trompet. Låta «Sunshine Devil» viser den rå og rocka Rita med kraftfull energi.
Ritas faste gitarist, makker og gode venn Morten Omlid gikk bort i november 2023.  Han spilte fast med Rita på alle hennes plateutgivelser og livekonserter gjennom 30 år. Rita og Morten samarbeidet nært ved mange ulike musikalske prosjekter i disse årene.
Til Kongsberg i år har hun med seg et energisk band bestående av musikerne Espen Liland på gitar, Eskil Aasland på trommer og Bård Gunnar Moe på bass.

Beady Belle
2024-07-06 22:30 - 2024-07-07 00:00
Beady Belle er en grensesprengende, norsk artist som opererer i sitt eget musikalske univers. Hun befinner seg i grensesnittet pop/soul/funk/elektronika/jazz/folk. Etter å ha deltatt på nærmere tretti plateutgivelser, gjør hun nå igjen alt selv. Beady Belle skriver, fremfører, arrangerer, produserer, programmerer og lager også sine egne musikkvideoer.
Beady Belle er internasjonalt anerkjent, men har nærmest vært en hemmelighet i Norge, hvor hun først ble allment kjent og bemerket seg gjennom Stjernekamp 2019.
Beady Belle, alias Beate S. Lech, startet som frontvokalist i bandet Folk & Røvere i 1996, mens hun studerte ved Norges Musikkhøgskole. Videre har hun gitt ut en rekke plater i samarbeid med bl.a. Bugge Wesseltoft, Jon Eberson, Adam Douglas, Joshua Redman, Jarle Bernhoft, Georg Riedel, SKRUK…etc.
Dagbladets anmelder trillet høyt på terningen og kalte henne «Norges svar på Beyonce». Hun har turnért i store deler av verden siden tidlig 2000-tall. Og har samarbeidet med verdensstjerner som Jamie Cullum, India.Arie, Dee Dee Bridgewater m.fl.
Dette er raffinert neo-soul, med grooven solid plantet i kjernen av det hele. Og kronen på verket er Beady Belles fløyelsmyke stemme med et enormt overskudd og tilstedeværelse.
Beady Belle utga sitt ellevte studioalbum, Nothing But The Truth i 2022, som markerer 20-årsjubileet for hennes debut.

By-jubileums sommerkonsert m/High Hopes (Pink Floyd tribute) og 2020 Vision (rock)
2024-08-24 18:00 - 23:00
Utendørs dobbel konsert med ute bar!
High Hopes byr på klassisk rock fra øverste hylle på klubbens 2. By-jubileums sommerfest. Byens eget og definitive Pink Floyd tribute band feirer Kongsbergs 400 år sammen med oss ute i gamle Opsahlgården . Trenger vi si mer? – jada: High Hopes har siden starten i 2005 etablert seg som et av Norges beste Pink Floyd tribute band. Med utsolgte konserter i Drammen Konserthus, Union Scene, Oseberg kulturhus i Tønsberg, Verdensteateret, Runarhallen i Sandefjord og gjentatte ganger i Opsahlgården og Christians Kjeller, har de fått stor anerkjennelse fra både publikum og anmeldere.
Ute om været holder.
2020 VISION
Bak navnet 2020 Vision står revitaliserte rockere fra Notodden og Kongsberg i all sin prakt. I euforisk flørt med amerikansk 80 talls stadion rock leveres egenkomponerte låter på løpende bånd!
Det har blitt noen år siden de trådte ut av manesjen, men de sa aldri farvel. Og er en nå engang sirkushest så lengter en tilbake til «flomlyset og sagflisa».
Bandet består av kjente skikkelser i musikkbyene Notodden og Kongsbergs musikermiljø. Som i tillegg til en god håndfull med plateutgivelser i bagasjen, har flere tiår med konserter land og strand rundt med deres forskjellige konstellasjoner. Verdt å nevne: High Hopes, Up to fly, The Boots Band, Paganize, 7th Helleven, Winterstrain, The Steve Cooling Band og selvsagt Notoddens egne småttegendariske rock’n roll konger – Spider.
Geir Helge Fredheim Vokal, Thomas Rokne Gitar, Stefan Langfors Bass, Jan-Fredrik Heier Keys, Pål Gunnar Eie Gitar, Jarle Havrås Trommer, Elisabeth Moen Petterson og Anne Lene Nordbø kor.

The Rocking Cadillacs (rock/blues)
2024-09-21 21:00 - 23:30
«The Rocking Cadillacs» er et band fra Holmestrand som består av fire musikere med lang erfaring innen Rock og Blues musikk.
Bandet består av Orlando vokal, gitar, munnspill, Per Gjærde vokal, bass, Terje Aslaksen vokal, gitar, keyboard, Arvid Røimål trommer og godt humør.
De spiller klassisk Rock og Blues; i repertoaret er låter fra bla. Gary Moore, ZZ-Top, Purple, Zeppelin, Hendrix, Vaughan, Heep med flere.
Sjekk YouTube; youtube.com/@the-rocking-cadil…
Variasjon med garantert god dytt i ryggen!

Spis Ute-Uka
2024-10-01 - 2024-10-05
Vi gjentar suksessen fra vinterferien og kjører en ny runde med «Spis Ute-uka»!! Nå har vi fått med ENDA flere- hele 17 av byens beste restauranter og spisesteder tilbyr denne gangen minst én rett på menyen til maks 150,-
Inviter kjæreste, date, venner, eller familie på en kulinarisk kveld i byen- eller nyt helt for deg selv Kanskje du i tillegg oppdager en ny favorittrestaurant iløpet av uka?

Ledfoot
2024-10-19 21:00 - 23:30
Ledfoot aka Tim Scott McConnell, er en amerikansk artist og låtskriver som har vært bosatt i Norge siden 1993. Han har turnert, skrevet og utgitt musikk i over 40 år i band som The Havalinas og The Rockats, og han utgitt en rekke album. Tim Scott McConnell begynte å turnere som musiker da han var 15 år og har gjennom årene vært signet til labler som Sire (1982) og Geffen Records (1985) og Elektra (1990).
Ledfoot er Tims alter ego. Ledfoot oppsto i 2006 da han utviklet, definerte og raffinerte sitt musikalske uttrykk ‘Gothic blues’. Ledfoot er et lett gjenkjennelig, vi snakker om et enmannsorkester bestående av vokal, akustisk gitar (med ekstremt tykke strenger) og stomp box. Det låter fett, rått og genuint ekte. Ledfoot live er et fyrverkeri av et one-man-band. Som Ledfoot har han utgitt 5 album og ble hedret med Spellemannprisen 2019 -2022
Tim Scott McConnell spilte rollen som mafia leiemorder i første sesong av NRK-suksessen Exit der Ledfoot-låta ‘Dead man can do’ var lydkulissen til den dramatiske sesongavslutningen. I sesong 2 (2021) ble rollefiguren hans videreutviklet og han laget også mesteparten av musikken til denne sesongen.
Bruce Springsteen spilte I 1996 inn Tims låt ‘High hopes’ som b-side til en singel. I 2014 spilte Springsteen inn ‘High hopes’ igjen som tittelsporet til det årets studioalbum. Albumet ble #1 i over 10 land, blant annet i USA og UK.Tim Scott McConnell grunnla bandet The Havalinas i 1989 sammen med Smutty Smiff (Rockats) og Chalo Quintana (Cruzados, Social Distortion ++). Bandet oppnådde betydelig suksess og var support for Bob Dylan på hans verdensturne ‘Oh Mercy’, samt for artister som Tina Turner, Chris Isaak og Crowded House.
Diskografi:Ledfoot:• Black Valley (TBC Records, 2021)• White Crow (TBC Records, 2019)• Gothic Blues (Vox Records, 2011)• Damned (Vox Records, 2009)• Devils songbook (Grappa/ Blue Mood Records, 2007)Tim Scott McConnell• Music from Exit Season 2 (2021)• 13 songs (Farmen, 2005)• Everywhere I´ve Been (Waterfall Records, 1997)• Deceivers & Believers (Warner Music, 1995)• High Lonesome Sound (Geffen, 1985)• Swear (Sire Records, 1983)
Bandprosjekter:• Ledfoot & Ronni Le Tekrø: A Death Divine (TBC Records, 2020)• The MoMac Trio: MoMac Trio (Farmen, 2002)• The Havalinas: Go North (Mo Records, 1991)• The Havalinas: The Havalinas (Elektra, 1990)• The Rockats: Live at the Ritz (Island Records, 1981)
Hør på denne fantastiske artisten på Spotify og kom på konsert!

Krokofant Singelslipp
2024-11-09 21:00 - 23:00
Krokofant smeller til med nytt album!
Vi gleder oss til riste grunnmuren på intime Christians Kjeller lørdag 9 Nov! Vi tar med rykende ferske plater, T-skjorter og masse spilleglede! Sees vi?
Ps. Billetter kjøpes i døra! CC 200,-

Barracuda Days (rock/blues/surf)
2024-11-16 21:00 - 23:30
Barracuda Days er et nytt «vintage rock» band fra Bø i Telemark.
Musikken er preget av twang og reverb, og kan muligens kalles vintage rock.Det er mye blues i bånn i tillegg til litt surf og americana.
De ga ut in første plate «Get Ready» på strømmetjenester i slutten av oktober 2023.
Utdrag fra Jon Jarle Haugen (Sauherad Rockehistorie) omtale av bandet etter plateslippet:Meg bekjent finnes det ikke noe band,hverken under eller rundt Lifjell – for ikke å si borti avkroken Saude for den sak skyld, som låter slik Barracuda Days gjør.Hadde vi spolt båndet godt og vel seksti år tilbake så kanskje.Barracuda Days låter som et friskt og utadvendt band med musikalsk arv og miljø i gitarkassa. Vi lukker øynene og hører urban piggtråd, traktorsko, jeans med oppbrett og fettsleik, men anno 2023 uten mimrefaktor. Bandet slapp sitt første album «Get Ready» forrige fredag.Det er ikke oppsiktsvekkende virtuost med mengder av gitarsoloer og enkeltmannsprestasjoner. Det er et overbevisende dyktig og gjennomført album med et fint band som på sin måte skiller seg ut.Sjeldent hører vi vel en så lys og sikker høydevokal med kledelig vibrato pakka inn i sitt rette lydbilde idag.Sjøl om vokalen er mer enn god så ligger mest av energien i bandet likevel med et sterkt tyngdepunkt i gitarer og i leadgitaren med kyndig og følsom vibarm. Gitarlyden og sounden, lydbildet, fanger oppmerksomheten og slår an tonen allerede i første låta, Area 51 S-4 – en gitarinstrumental. For oss gamle blir det et slags fjernt gjenhør og en slags transformasjon av The Shadows sin Apache. Og avspillingsaparaturen blir mata med stilriktige og cleane klanger på grensa til too much. Miksen er en studie i seg sjøl. Lagene i lydbildet er tydelige og ryddig.Barracuda Days kjører løpet i en sjanger de er godt innafor.Hele bandet speller bra, gjennomfører og fullfører – på den sikre sida.Musikken er skapt for store høytalere og for scene med folk smilende og vuggende til stede, hengende over scenekanten og svingende på dansegolvet.Albumet skiller seg klart ut blant annen musikk som gis ut i våre dager. Barracuda Days er originale og nyskapende i tradisjonen. Gratulerer!
I denne modne kvartetten spiller:Mathias H. Kleppen, gitar og vokalTobias Dyrnes, gitar og vokalKarl Magnus Andersen, bassEven Lundefaret, trommer

Lerøen Bluesband
2024-12-28 21:00 - 23:30
Mer informasjon kommer…

Mule Company (rockeklassikere)
2025-01-25 21:00 - 23:30
Vårt herlige og erke-lokale hus-orkester åpner konsert-året 2025. Detaljer på program og evt gjeste-artister kommer når vi nærmer oss, men det blir sikkert «alt» i Rockeklassikere fra Cream, Purple, ZZ top, Funhouse, Thin LIzzy, Steppenwolf, Free, Jethro Tull pluss flere.

Musikkbingo med Magne Frydenlund
2025-02-12 21:00 - 22:30
Vi inviterer til musikkbingo klokka 21.00 på Christians Kjeller med musikkbingovert Magne Frydenlund!
Musikkbingo gjennomføres akkurat som tradisjonell bingo, bare med musikk i stedet for tall. Du trenger ikke ha gode musikkunnskaper da svaret kommer etter hver låt og det eneste du skal gjøre er å sjekke om du har svaret på brettet ditt Pris per brett er 65,- eller 2 for 100,-
Fine premier til vinnerne!
Kom i god tid, så du rekker en matbit og litt drikke før vi starter

Vell møtt!

Smokestack Band (blues)
2025-02-22 21:00 - 23:30
Smokestack er et band som spiller musikk innenfor sjangrene blues og roots. Bandet består hovedsakelig av Eskil Boyesen Molde (gitar og vokal), Alexander Aarnes Østbye (gitar og vokal) og Anders Sæther (gitar). De samarbeider med ulike musikere på trommer og bass etter vekslende behov.
Med en autentisk stil og kraftfulle liveopptredener, har de spilt på flere scener, blant annet på anerkjente Notodden Bluesfestival og på Flisby’n Bluesfest. Bandet har et mål om å skape uforglemmelige musikalske øyeblikk både med musikken fra de store legendene som har inspirert dem, og med egne låter.
Dette er et band man garantert kommer til å høre mer fra!
